[ca] En els darrers anys, la participació ciutadana ha emergit com un pilar fonamental en la construcció de ciutats sostenibles. Aquesta investigació aborda aquest fenomen centrant-se en l'avaluació d'iniciatives ciutadanes (IICC). L´objectiu principal és desenvolupar un sistema d´indicadors homogeni que permeti mesurar integralment l´impacte d´aquestes iniciatives en els tres àmbits de la sostenibilitat, que inclouen aspectes socials, econòmics i ambientals, contribuint així a la creació d´un model urbà més complet i destacant la importància de la participació activa del teixit social a l'espai urbà. La metodologia adoptada segueix un enfocament de millora contínua, i inclou una exploració documental inicial, una revisió dels sistemes d'avaluació existents, el disseny de l'eina, la validació a través d'experts i casos pràctics i, finalment, l'elaboració d'una proposta millorada del sistema d'avaluació. El resultat és un sistema d'avaluació millorat, dissenyat per mesurar la contribució de les IICC a la millora de la sostenibilitat d'un barri o entorn urbà. La innovació rau en la inclusió de la dimensió espacial i l'adaptabilitat per a autoavaluacions d'IICC, ja que els sistemes actuals només s'enfoquen en aspectes mediambientals, econòmics i a menor escala, en aspectes socials, sense tenir en compte el component espacial. Aquesta metodologia espiral permet una millora contínua de la proposta, assegurant-ne la rellevància i la qualitat. La investigació contribueix no només a la comprensió teòrica de la relació entre participació ciutadana i sostenibilitat, sinó que també ofereix una eina pràctica per avaluar i fomentar el rol de les iniciatives en la millora de la sostenibilitat de les ciutats des d'una perspectiva holística.

[en] In recent years, citizen participation has emerged as a fundamental pillar in building sustainable cities. This research addresses this phenomenon, focusing on the evaluation of Citizen Initiatives (CIs). The main objective is to develop a homogeneous system of indicators to comprehensively measure the impact of these initiatives in the three areas of sustainability, which include social, economic and environmental aspects, thus contributing to the creation of a more complete urban model and highlighting the importance of the active participation of the social fabric in the urban space. The methodology adopted follows a continuous improvement approach, and includes an initial documentary exploration, a review of existing assessment systems, the design of the tool, validation through experts and case studies, and finally, the elaboration of an improved proposal of the assessment system. The result is an improved assessment system designed to measure the contribution of CIs to improving the sustainability of a neighbourhood or urban environment. The innovation lies in the inclusion of the spatial dimension and the adaptability for self-assessments of CIs, as current systems only focus on environmental, economic and, on a smaller scale, social aspects, without taking into account the spatial component. This spiral methodology allows for continuous improvement of the proposal, ensuring its relevance and quality. The research contributes not only to the theoretical understanding of the relationship between citizen participation and sustainability, but also offers a practical tool to evaluate and promote the role of initiatives in improving the sustainability of cities from a holistic perspective.